Die hoofstorielyn is om die spesie te identifiseer – om hom sy regte naam te gee. Maar wat beteken daardie naam? Ek staan ’n hele deel van my boekrak af aan boeke (met ’n voëltema) wat dieper delf in Latyns en Grieks.
Vat byvoorbeeld die gompou – daai reus van die grasveld, wat windmaker deur die gras stap, dalk met ’n parmantige rooibors-byvreter wat ’n lift op sy rug vang.
“Kori” het ’n Tswana-oorsprong– kgôri of kgwêri wat wat waarskynlik verwys na die “go korakoretsa”-klank wat hulle maak – en die voël word tradisioneel in Botswana as ’n koninklike voël beskou, met net die hoofmanne wat sy vleis mag eet.
Dit is ons buurland se nasionale voël. Die gom waarna die Afrikaanse naam verwys, is net ’n lekkerny.
Dis moontlik dat dié harde goed die gompou help om die kos in sy maag fyn te maal; of dalk help die ekstra lading hom om sy rekord te behou as die wêreld se swaarste voël (tot 19 kg!) wat kan vlieg. Die gompou is gewoonlik stil, anders as die luidrugtige kleiner korhaan.
Maar in die paarseisoen sal die mannetjie op die hoogtepunt van sy pronkery lyk asof hy hom onderstebo draai, en in ’n totempaal van vere (foto regs onder) verander. Hy mag dalk ’n testosteroongelaaide brulgeluid maak.
Ek het die voël eenkeer per ongeluk in ’n skaapkamp vasgekeer. Hy draai toe om en stuit my in my spore met ’n diep weergalmende blafgeluid – beslis die mees intimiderende geluid wat my oortromme in ’n lang tyd getref het!
Met die wins van dié projek word bewaringsprojekte aangepak, soos om voëls met satelliet-GPS-toestelle toe te rus om bewegings te monitor. Hou jou oë oop vir ’n gompou wanneer jy weer deur die Kalahari se grasvlaktes ry. Wie weet, dalk brul een vir jou.
In die eerste helfte van Augustus het 22 mm deurdringende reën in die noorde van Bloemfontein geval, en nog 4 mm in die tweede helfte. Dit is ’n totaal van slegs 26 mm.